kardosdrur/scandi-wiki huggingface dataset:
Elias Blix

Elias Blix, oprindelig Pedersen (født 24. februar 1836 i Gildeskål (Nordland), død 17. januar 1902 i Kristiania) var en norsk videnskabsmand, teolog, salmedigter og politiker. Han var far til Ragnvald Blix.

Blix blev udeksamineret fra Lærerseminariet i Tromsø 1855, cand. theol. 1866, rejste med offentligt stipendium til Tyskland 1871-72 for at studere semitiske sprog og
gammeltestamentlig teologi, i hvilke fag han 1873 blev universitetsstipendiat. I 1876 tog han doktorgraden på en afhandling om De vigtigste Udtryk for Herre og Fyrste i de semitiske Sprog og var 1879-84 ekstraordinær professor i hebraisk. Af denne stilling blev han midlertidig revet ud, idet han efter parlamentarismens sejr og Venstres store gennembrud 26. juni 1884 gik ind som kirkestatsråd i det Johan Sverdrupske ministerium, hvor han forblev indtil 24. februar 1888, hvorefter han fra nytår 1889 trådte tilbage til sit professorat. Hverken i videnskab eller politik satte Blix større spor. Sit landskendte navn vandt han ved sit betydningsfulde arbejde for folkesprogets anvendelse i kirken, som salmedigter og bibeloversætter på norsk landsmål. Gennem det 1868 stiftede Norske samlaget udgav han 1869-75 i tre små hæfter Nokre salmar, gamle og nye (2. øgede udgave 1883 og senere oftere), der viste, at dette sprog i den længe anonyme forfatter havde fået en religiøs digter af betydelig rang. Allerede 1892 blev Blix' salmesamling autoriseret til brug ved siden af eller til afløsning af ældre salmebøger i menigheder, hvor sådan forandring ved almindelig afstemning måtte blive vedtaget. En lignende fint udviklet sprogkunst og digterisk kraft lagde han for dagen i udarbejdelsen af Det nye Testamente, umsett fraa den greske grunntekst paa norsk folkemaal, der ganske overvejende skyldtes ham, og som samlet udkom med statsunderstøttelse 1890.

Kilder 
 

Kirkeministre fra Norge
Teologer fra Norge
Digtere fra Norge
Salmedigtere fra Norge
Sprogvidenskabsfolk
Faglitterære forfattere fra Norge
Dansksprogede forfattere fra Norge
Nynorsksprogede forfattere
Norsksprogede forfattere fra Norge
Nordmænd i 1800-tallet
Østerbro (Aalborg)

Østerbro er en gade i Aalborg. Gaden forlængede byens Algade øst for Østergravens Å. Efterleddet bro henviser til at gaden var brolagt. 

I vest fortsættes Østerbro af Nørregade og Nytorv mod øst ender Østerbro i krydset Østre Alle / Hadsundvej. En række boliger ligger på Østerbro, der også har blandet erhverv også med værtshuse og cafeer. I gaden ligger bl.a. en tankstation, Hotel Aalborg og Aalborgs kulturcenter Nordkraft åbnede i 2009. I 2013 begyndte indflytningen i Østerbro Brygge, som er et ejendomsprojekt, der ligger, hvor der fandtes et autoværksted og autoforhandler indtil 2011. Ejendommen indeholder bl.a. 80 ungdomsboliger, ejerlejligheder, bl.a. penthouselejligheder, cateringfirmaet Australian Barbeque og en Rema 1000.

Referencer 

Gader i Aalborg
UEFA Cup 1975-76

UEFA Cup 1975-76 var den femte udgave af denne turnering. Finalerne blev samlet vundet af FC Liverpool over Club Brügge fra Belgien.

Dansk fodbold havde 2 klubber med. Begge blev slået ud efter blot en runde. Holbæk B&I tabte begge kampe til Stal Mielec fra Polen. B.1903 havde tabt 0-2 ude til 1. FC Köln men indhentet det i returopgøret, hvorefter det så gik helt galt i den forlængede spilletid, hvor tyskerne scorede hele 3 gange.

I denne tabel er udebaneresultaterne markeret med kursiv.

1975-76
Fodbold i 1975
Fodbold i 1976
Nytorv (Aalborg)

Nytorv er en gade i Aalborg. Nytorv blev oprindeligt anlagt som en tragtformet plads mellem Østerågade og Slotsgade i 1604. Krydset Nytorv / Østerågade i Nytorvs vestlige ende har et torvelignende udseende og regnes af mange for Aalborgs mest centrale sted. 

I vest krydser Nytorv Østerågade og mod øst ender Nytorv i Østerbro. Nytorv er præget af en række butikker og erhverv. Fra vest mod øst ligger bl.a. Spar Nord, Jyske Bank, Salling, Føtex, Fona, Imerco, shoppingcentret Friis og Medborgerhuset med Hovedbiblioteket.
En stor del af Aalborgs bybusser stopper desuden på Nytorv.

Referencer 

Etableret i 1604
Torve og pladser i Aalborg
Gågader i Aalborg
Landsberg-fængslet

Landsberg-fængslet er et tysk fængsel, der blev anlagt i 1910 i Landsberg am Lech i den sydvestlige del af den tyske delstat Bayern ca. 65 km vest for München og 32 km syd for Augsburg.

I 1924 tilbragte Adolf Hitler otte måneder i fængslet efter en dom for forræderi i forbindelse med Ølkælderkuppet året før. Under fængselsopholdet skrev han bogen Mein Kampf med hjælp fra sin medfange Rudolf Hess.

Umiddelbar efter 2. verdenskrig brugte den amerikanske hær Landsberg-fængslet til 110 tyske krigsforbrydere, som var dømt enten ved Nürnbergprocesserne eller andre domstole.

275 krigsforbrydere blev hængt i Landsberg-fængslet. Den sidste henrettelse fandt sted den 8. juni 1951.

Ekstern henvisning 

 Time, syv henrettelser (engelsk) 

Fængsler i Tyskland
Etableret i 1910
2. verdenskrig
Statens Kunstfonds Udvalg for Kunst i det Offentlige Rum

Statens Kunstfonds Udvalg for Kunst i det Offentlige Rum var et af otte kunstkyndige udvalg i Statens Kunstfond i 1965 -2013. 
Udvalget administrerede de midler på finansloven, der var afsat til kunstprojekter i det offentlige rum – i og omkring bygninger og anlæg, hvor offentligheden har adgang.  Udvalget bestod som regel af to billedkunstnere og en arkitekt.

Offentlige myndigheder og andre institutioner søgte om støtte til kunstopgaver i det offentlige rum.
Udvalget ydede fortrinsvis støtte til stedsspecifikke kunstprojekter, hvor dette udvalg samarbejder fra start med den ansøgende institution om definitionen af opgaven, projektering og finansiering.

Udvalget gav i begrænset omfang støtte til gennemførelse af andre kunstneriske projekter i det offentlige rum, som er projekteret og planlagt alene af en ansøgende institution.
Udvalget tog også initiativ til egne projekter som Vores Kunst.

Dette udvalg var et af de fire oprindelige udvalg, da Statens Kunstfond blev etableret i 1964. I dag er opgaven om kunst i det offentlige rum videreført i Legatudvalget for Billedkunst.

Navnet på udvalget var i 1964-2001 Det Billedkunstneriske Udsmykningsudvalg.
Fra 2002 til 2013 hed udvalget Udvalget for Kunst i det Offentlige Rum
(Stavemåde 2002-2008: Udvalget for kunst i det offentlige rum).

Medlemmer

1965 – 1967 
 Erik Fischer, formand
 Georg Jacobsen
 Erik Thommesen

1968 – 1970 
 Preben Wilmann, formand
 Søren Georg Jensen
 Richard Winther

1971 – 31. marts 1974 
 Jan Zibrandtsen, formand
 Emil Gregersen
 Erik Heide

1. april 1974 – 31. marts 1977 
 Jørgen Rømer, formand
 Anders Kirkegaard, indtil maj 1976
 Knud Nellemose
 Bent Stubbe Teglbjærg, fra maj 1976

1. april 1977 – 31. december 1980 
 Mogens Andersen, formand
 Henning Damgaard-Sørensen
 Poul Erik Skriver

1981 – 1983 
 Hans Edvard Nørregård-Nielsen, formand
 Sven Dalsgaard
 Kasper Heiberg

1984 – 1986 
 Erik Korshagen, formand
 Bent Karl Jacobsen
 Bent Sørensen

1987 – 1989 
 Torben Ebbesen, formand
 Poul Agger
 Erland Knudssøn Madsen

1990 – 1992 
 Leila Krogh, formand
 Gert Nielsen
 Allan Stabell

1993 – 1995 
 Margrete Sørensen, formand
 Kirsten Christensen
 Hanne Kjærholm

1996 – 1998 
 Ane Hejlskov Larsen, formand
 Knud Friis
 Marianne Hesselbjerg

1999 – 2001 
 Mogens Møller, formand indtil oktober 2000
 Torben Schønherr, formand fra oktober 2000
 Frithioff Johansen
 Niels Winkel, fra august 2001

2002 – 2004 
 Sys Hindsbo, formand
 Ingvar Cronhammar
 Steen Høyer

2005 – 2007 
 Jesper Christiansen, formand
 Jørgen Carlo Larsen
 Poul Ingemann

2008 – 2010 
 Erik Steffensen, formand
 Kerstin Bergendal
 Henrik Terkelsen

2011 – 2013 
 Søren Jensen, formand
 Marianne Levinsen
 Jens Haaning

Referencer

Eksterne henvisninger 
 Peter Schepelern og Vibeke Jakobsen (red.) Statens Kunstfond 1964 – 2004 Statens Kunstfond (2006) 
 Statens Kunstfonds årsberetninger (publiceret fra 1993 på fondens hjemmeside 
 Statens Kunstfonds støtte til kunst i det offentlige rum

Kunst fra Danmark
Danmarks politik
Etableret i 1964
Ophørt i 2015
Zaozhuang

Zaozhuang (枣庄; pinyin: Zǎozhuāng) er en  by på præfekturniveau  provinsen Shandong ved Kinas kyst til det Gule Hav. Præfekturet har et areal på 	4.550 km², og en befolkning på 3.800.000 mennesker (2007).

Administrative enheder
Zaozhuang består af fem bydistrikter og et byamt:
Bydistriktet Shizhong (市中区), 375 km², 490.000 indbyggere;
Bydistriktet Xuecheng (薛城区), 507 km², 470.000 indbyggere;
Bydistriktet Yicheng (峄城区), 627 km², 360.000 indbyggere;
Bydistriktet Tai'erzhuang (台儿庄区), 538 km², 290.000 indbyggere;
Bydistriktet Shanting (山亭区), 1.018 km², 470.000 indbyggere;
Byamtet Tengzhou (滕州市), 1.485 km², 1,57 mill. indbyggere.

Trafik
Zaozhuang ligger på jernbanelinjen JingHu (Beijing-Shanghai), og ved rigsvejene 104 og 206. 

Kinas rigsvej 206 løber fra kystbyen Yantai til kystbyen Shantou i provinsen Guangdong. Den passerer gennem provinserne Shandong, Jiangsu, Anhui, Jiangxi og til slut Guangdong.

Bypræfekturer i Shandong
Vingria

Vingria (også kaldet Kačerga, ) er nu en underjordisk flod i Vilnius, hovedstad i Litauen.

Ifølge bykort fra 1808 løb floden åbent fra Trakų gatvė, videre i L. Stuokos-Gucevičiaus gatvė og havde forbindelse til Vilnia hvor Radvilaitės og Vrublevskio gatvė er nu ved Vilnius Katedral, før den løb ud i Neris for enden af Arsenalo gatvė.

Eksterne henvisninger 
 Egidijus Ožalas (2002): Arsenalo gatvės rekonstrukcija Om opgravning af Arsenalo gatvė 

Bifloder til Neris
Vilnius
Østerågade

Østerågade er en gade i Aalborg Centrum. Østerågade følger Østerås udløb i Limfjorden, hvor Østerå tidligere var fritlagt. I 1874 blev Østerås sydlige del overdækket og i 1897 blev den nordlige del langs Østerågade ligeledes overdækket. I dag fungerer gaden som en kombineret bus- og gågade og en stor del af Aalborgs bybusser stopper i gaden.
Krydset Nytorv/Østerågade i Nytorvs vestlige ende har et torvelignende udseende og regnes af mange for Aalborgs mest centrale sted. 

I nord ender Østerågade ved Toldbod Plads/Ved Stranden mod syd ender Østerågade i Boulevarden. Mod vest er der forbindelse til Bispensgade og mod øst til Nytorv. Østerågade er præget af en række blandede butikker, restaurationer og liberale erhverv.

Referencer 

Gader i Aalborg
Gågader i Aalborg
Michael Andersen

Michael Andersen er navnet på flere danske mænd:

 Michael Andersen (administrationschef) (1897-1956) – dansk administrationschef
 Michael Andersen (arkæolog) (født 1956) – dansk arkæolog og museumsinspektør
 Michael Dahl Andersen (født 1974) – basketballspiller
 Michael Andersen (floorball) – floorballspiller
 Michael Andersen (fodbold) – fodboldmålmand
 Michael Andersen (Team Danmark) – direktør for Team Danmark

Se også 
 Michael Anderson (1959-2003) – amerikansk astronaut
Eksperimentel filosofi

Eksperimentel filosofi er en ny filosofisk retning som søger at kombinere traditionelle, filosofiske overvejelser med systematiske, empiriske undersøgelser. Ved hjælp af kognitiv videnskabsmetode udfører eksperimentelle filosoffer eksperimentelle undersøgelser for at forstå, hvordan mennesker almindeligvis tænker over visse grundlæggende, filosofiske emner.

Empiriske undersøgelser kan her metodologisk f.eks. beskrives som indsamling af data fra databaser, som den eksperimentelle filosofi så behandler i computersystemer, dvs. computer-understøttede meta-analyser.

Den har således en del fællestræk med Lateral Tænkning.

Eksperimentelle filosofer har hævdet, at empiriske data kan have indirekte effekt på filosofiske spørgsmål ved at muliggøre en bedre forståelse af de underliggende, filosofiske processor, der leder til filosofisk intuition. Denne brug af empiriske data opfattes bredt som stående i modsætning til en filosofisk metodologi, der alene sætter sin lid til a priori-begrundelse, undertiden omtalt som 'lænestolsfilosofi'. Uenighed om hvad eksperimentel filosofi kan opnå er udbredt, og adskillige filosoffer har fremsat kritik.
 
Eksperimentel filosofi begyndte oprindelig med at fokusere på spørgsmål, der drejer sig om forskelle på tværs af kulturer, fri vilje og filosofi om handlen. Siden da har eksperimentel filosofi fortsat med at udvide sit emneområde og undersøgelsesfelt.

Noter

Eksterne henvisninger 
 The Experimental Philosophy Page 
 The Experimental Philosophy Blog 

Filosofi
Vilnia

Vilnia (også Vilnelė; , hviderussisk Вільня/Vilnja) er en flod i Litauen. Den har sit udspring nær landsbyen Vindžiūnai, 5 km syd for Šumskas, ved det litauisk-hviderussiske grænse. 

Vilnia er 79,6 km lang og dets bassin omfatter 624 km². På 13 km af sit løb danner den grænse mellem Litauen og Hviderusland. De resterende 69 km løber Vilnia gennem Litauen indtil den munder ud i Neris i Vilnius. Flodens navn var formentlig årsagen til byens navn.

Kilder langs floden bidrager til vandmængden i floden. En række grundvandsbrønde boret i det tidlige 1900-tal var en vigtig del af drikkevandsforsyningen i Vilnius til slutningen af 1900-tallet.

Navnet på floden stammer fra det litauiske ord vilnis ("en bølge") eller vilnyti ("at stige"). 
Vilnelė er den diminutive form af det oprindelige hydronym Vilnia. Navnet kom i populære brug på litauisk og har stort set erstattet "Vilnia" formentligt på grund af påvirkning fra det polske navn Wilenka. 

I et forsøg på at genoprette vandringen af laks op i floden, blev en fisketrappe opført ved Belmontas-dæmningen i 2000.

Kilder

Eksterne henvisninger 

Bifloder til Neris
Alvin Martin

Alvin Edward Martin (født 29. juli 1958 i Bootle, England) er en tidligere engelsk fodboldspiller og træner, der spillede som forsvarsspiller. Han var på klubplan tilknyttet West Ham United, som han spillede for i hele 20 år, og opnåede 469 ligakampe for. Han sluttede karrieren med en enkelt sæson hos Leyton Orient. Med West Ham var han med til at vinde FA Cuppen i 1980.

Martin blev desuden noteret for 17 kampe  for Englands landshold. Han repræsenterede sit land ved VM i 1986 i Mexico, hvor englænderne nåede kvartfinalerne.

Efter sit karrierestop var Martin i to sæsoner manager for Southend United.

Titler 

FA Cup
 1980 med West Ham United

Eksterne henvisninger 
 

Fodboldspillere fra England
Fodboldspillere fra West Ham United F.C.
Fodboldspillere fra Leyton Orient F.C.
Fodboldtrænere fra England
Deltagere ved verdensmesterskabet i fodbold 1986
Kerry Dixon

Kerry Michael Dixon (født 24. juli 1961 i Luton, England) er en tidligere engelsk fodboldspiller og træner, der spillede som angriber. Han var på klubplan primært tilknyttet Reading, Chelsea og Luton Town. Længst tid tilbragte han hos Chelsea, hvor han var tilknyttet ni sæsoner

Dixon blev desuden noteret for otte kampe og fire scoringer for Englands landshold. Han repræsenterede sit land ved VM i 1986 i Mexico, hvor englænderne nåede kvartfinalerne.

Under sit ophold i Doncaster var Dixon spillende manager. Efter sit karrierestop har han trænet to mindre non-league klubber.

Eksterne henvisninger 
 Soccerbase.com spillerinfo 
 Footballdatabase.eu spillerinfo

Fodboldspillere fra England
Fodboldspillere fra Reading F.C.
Fodboldspillere fra Chelsea F.C.
Fodboldspillere fra Southampton F.C.
Fodboldspillere fra Luton Town F.C.
Fodboldspillere fra Millwall F.C.
Fodboldspillere fra Watford F.C.
Fodboldspillere fra Doncaster Rovers F.C.
Fodboldtrænere fra England
Fodboldspillere fra Basildon United F.C.
Personer fra Luton
Deltagere ved verdensmesterskabet i fodbold 1986
Robert Corydon

Robert Peter Jes Corydon (15. maj 1924 i København – 21. august 1984) var en dansk forfatter.  Han blev født i København og flyttede som femårig til et husmandssted ved Frederikssund med sine forældre. Det var Corydons mor, som havde blik til hans kunstneriske evner. Kort før sin død kom Robert Corydon pludselig i fokus.

De få, som har beskæftiget sig med Robert Corydons forfatterskab, er langt fra enige om dets essens. Han blev kritiseret for at mangle politisk og socialt engagement. Corydons er en af Danmarks ”stille-eksisterende forfattere”. 

Hans kendteste digt ”Marine” er fra hans tredje bog ”landskab med huse” i 1953.

Kilder, litteratur og referencer 
 Robert Corydon i Den Store Danske
 Robert Corydon på litteraturpriser.dk
 
 

Digtere fra Danmark
Dansksprogede forfattere fra Danmark
Trevor Brooking

Sir Trevor David Brooking (CBE) (født 2. oktober 1948 i London, England) er en tidligere engelsk fodboldspiller, der spillede som midtbanespiller. Han var på klubplan tilknyttet West Ham United, som han spillede for i hele 18 år, og opnåede 528 ligakampe for. Med West Ham var han med til at vinde FA Cuppen i både 1975 og 1980.

Brooking blev desuden noteret for 47 kampe og fem scoringer for Englands landshold. Han repræsenterede sit land ved EM i 1980 og VM i 1982.

Brooking var i 2003 endvidere kortvarigt manager for West Ham

Titler 

FA Cup
 1975 og 1980 med West Ham United

Eksterne henvisninger 
 Footballdatabase.eu spillerinfo

Fodboldspillere fra England
Fodboldspillere fra West Ham United F.C.
Fodboldtrænere fra England
Personer tildelt Commander of the Order of the British Empire
Fodboldtrænere fra West Ham United F.C.
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
De burgundiske Nederlande

De burgundiske Nederlande er betegnelsen på Nederlandene 1384-1482 da hertugerne af Burgund regerede. Området omfattede også Luxembourg og dele af Nordfrankrig.

Huset Burgund 
Dele af områderne blev i 1384 arvet af burgundiske hertuger, der nedstammede fra det franske kongehus Valois, da Louis de Mâle, greve af Flandern døde. Hans arving, Margaret 3. af Flandern, var gift med Filip 2. af Burgund (1342-1404), yngste søn af Johan 2. af Frankrig og den første hertug fra huset Valois som styrede Burgund. De indledte en periode med burgundisk styre over Nederlandene. De regerede over grevskaberne Flandern, Artois, Rethel, Burgund og Nevers.  

De burgundiske områder blev 1421 udvidet med grevskabet Namur, i 1430 med hertugdømmerne Brabant og Limburg, i 1441 med grevskaberne Hainaut, Holland og Zeeland, hertugdømmet Luxembourg og med hertugdømmet Geldern i 1473. 

Valois-æraen varede til 1477, da den sidste hertug af Valois Karl den modige døde på slagmarken uden en mandlig arving. De områder, som lå under hertugdømmet Burgund, blev ført tilbage til den franske krone, og de nederlandske dele af hertugdømmet blev overført til huset Habsburg gennem Maria af Burgund og hendes ægtemand Maximilian I af Habsburg til deres søn, Filip I af Burgund.

Se også 
 De sytten nederlandske provinser
 Skematisk oversigt over Benelux-landenes historie

Eksterne henvisninger

Note 

Nederlandenes historie
Belgiens historie
Forhenværende europæiske lande
Europa i 1300-tallet
Europa i 1400-tallet
Europa i 1500-tallet
Steve Foster

Stephen "Steve" Brian Foster (født 24. september 1957 i Portsmouth, England) er en tidligere engelsk fodboldspiller, der spillede som midterforsvarer. Han var på klubplan tilknyttet Portsmouth, Brighton & Hove Albion, Aston Villa, Luton Town og Oxford United. Med Luton vandt han i 1988 Liga Cuppen.

Foster blev desuden noteret for tre kampe for Englands landshold. Han repræsenterede sit land ved VM i 1982 i Spanien.

Titler 

Football League Cup
 1988 med Luton Town

Eksterne henvisninger 
 Footballdatabase.eu spillerinfo

Fodboldspillere fra England
Fodboldspillere fra Portsmouth F.C.
Fodboldspillere fra Brighton & Hove Albion F.C.
Fodboldspillere fra Aston Villa F.C.
Fodboldspillere fra Luton Town F.C.
Fodboldspillere fra Oxford United F.C.
Personer fra Portsmouth
Deltagere ved verdensmesterskabet i fodbold 1982
Trevor Francis

Trevor John Francis (født 19. april 1954 i Plymouth, England, død 24. juli 2023 i Spanien) var en engelsk fodboldspiller og træner, der som aktiv spiller spillede som angriber. Han var på klubplan blandt andet tilknyttet Birmingham City, Nottingham Forest og Sheffield Wednesday i hjemlandet, samt italienske Sampdoria. Med Nottingham Forest vandt han blandt andet Mesterholdenes Europa Cup og UEFA Super Cup i 1980.

Francis blev noteret for 52 kampe og 12 scoringer for Englands landshold, herunder to mål mod  i EM-kvalifikationskampen i 2-2 kampen den 22. september 1982. Han deltog ved VM i 1982 i Spanien.

I sin tid hos henholdsvis Queens Park Rangers og Sheffield Wednesday fungerede Francis som spillende manager. Han var efter sit karrierstop også ansvarshavende hos Birmingham City og Crystal Palace.

Titler 

Mesterholdenes Europa Cup
 1979 med Nottingham Forest

UEFA Super Cup
 1979 med Nottingham Forest

Coppa Italia
 1985 med UC Sampdoria

Skotsk Liga Cup
 1987 med Rangers F.C.

Engelsk Liga Cup
 1991 med Sheffield Wednesday

Referencer

Eksterne henvisninger 

 

Fodboldspillere fra England
Fodboldspillere fra Birmingham City F.C.
Fodboldspillere fra Nottingham Forest F.C.
Fodboldspillere fra Manchester City F.C.
Fodboldspillere fra UC Sampdoria
Fodboldspillere fra Atalanta BC
Fodboldspillere fra Rangers F.C.
Fodboldspillere fra Queens Park Rangers F.C.
Fodboldspillere fra Sheffield Wednesday F.C.
Fodboldtrænere fra England
Personer fra Plymouth
Deltagere ved verdensmesterskabet i fodbold 1982
AC Omonia Nicosia

Athletic Club Omonoia Nicosia (Dansk: AC Omonia Nicosia) er en fodboldklub hjemmehørende på Cypern.

Klubben blev stiftet i 1948 af udbrydere fra APOEL Nicosia med en anden politisk holdning end denne klub.

Historiske slutplaceringer

Titler
 Cypriotiske mesterskaber (22): 1961, 1966, 1972, 1974, 1975, 1976, 1977, 1978, 1979, 1981, 1982, 1983, 1984, 1985, 1987, 1989, 1993, 2001, 2003, 2010, 2021
 Cypriotiske pokalturnering (16): 1965, 1972, 1974, 1980, 1981, 1982, 1983, 1988, 1991, 1994, 2000, 2005, 2011, 2012, 2022, 2023

Noter

Eksterne kilder/henvisninger 
 [ ]

Fodboldklubber i Cypern
Nicosia
Terry McDermott

Terence "Terry" McDermott (født 8. december 1951 i Kirkby, England) er en tidligere engelsk fodboldspiller, der spillede som midtbanespiller. Han var på klubplan primært tilknyttet Bury, Newcastle United og Liverpool. Med Liverpool vandt han adskillige titler, blandt andet hele seks engelske mesterskaber og tre Europa Cup for Mesterhold-titler. I 1980 blev han kåret til PFA Player of the Year.

McDermott blev desuden noteret for 25 kampe og tre scoringer for Englands landshold. Han repræsenterede sit land ved EM i 1980, og VM i 1982.

Titler 

Engelsk 1. Division
 1976, 1977, 1979, 1980, 1982 og 1983 med Liverpool F.C.

Football League Cup
 1981, 1982 og 1983 med Liverpool F.C.

Charity Shield
 1976, 1977, 1979 og 1980 med Liverpool F.C.

Mesterholdenes Europa Cup
 1977, 1978 og 1981 med Liverpool F.C.

UEFA Cup
 1976 med Liverpool F.C.

UEFA Super Cup
 1977 med Liverpool F.C.

Eksterne henvisninger 
 Footballdatabase.eu spillerinfo

Fodboldspillere fra England
Fodboldspillere fra Bury F.C.
Fodboldspillere fra Newcastle United F.C.
Fodboldspillere fra Liverpool F.C.
Fodboldspillere fra APOEL Nicosia FC
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Paul Mariner

Paul Mariner (født 22. maj 1953 i Farnworth, England, død 9. juli 2021) var en engelsk fodboldspiller, der spillede som angriber. Han var på klubplan primært tilknyttet Plymouth Arrgyle, Ipswich Town og Arsenal. Med Ipswich var han med til at vinde både FA Cuppen og UEFA Cuppen.

Mariner blev desuden noteret for 35 kampe og 13 scoringer for Englands landshold. Han repræsenterede sit land ved EM i 1980 og VM i 1982.

Fra 2009 til 2010 var Mariner manager for sin første klub som aktiv, Plymouth Argyle.

Titler 

FA Cup
 1978 med Ipswich Town

UEFA Cup
 1981 med Ipswich Town

Referencer

Eksterne henvisninger 

 

Fodboldspillere fra England
Fodboldspillere fra Plymouth Argyle F.C.
Fodboldspillere fra Ipswich Town F.C.
Fodboldspillere fra Arsenal F.C.
Fodboldspillere fra Portsmouth F.C.
Fodboldtrænere fra England
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982